S ปิดพุ่ง 8.97% วอลุ่มทะลุพันลบ.
S ปิดพุ่ง 8.97% วอลุ่มทะลุพันลบ. หลัง KTB อนุมัติสินเชื่อให้ 6.6 พันลบ. โดยราคาหุ้นปิดตลาดวันนี้ราคาอยู่ที่ระดับ 7.90 บาท บวก 0.65 บาท หรือ 8.97% ด้วยมูลค่าซื้อขาย 1.06 พันล้านบาท 
4 พ.ย. 2558

ผู้สื่อข่าวรายงานว่า บริษัท สิงห์ เอสเตท จำกัด (มหาชน) หรือ S ปิดตลาดวันนี้ราคาอยู่ที่ระดับ 7.90 บาท บวก 0.65 บาท หรือ 8.97% ด้วยมูลค่าซื้อขาย 1.06พันล้านบาท หลัง KTB อนุมัติสินเชื่อให้ 6.6 พันลบ. ซื้อโรงแรมในอังกฤษ
นายชัยยศ จิวางกูร ผู้อำนวยการฝ่ายวิเคราะห์กลยุทธ์การลงทุน บล.โกลเบล็ก ระบุวันนี้ (4 พ.ย.)ว่า ราคาหุ้น S ปรับตัวขึ้นในวันนี้ ด้วยวอลุ่มเทรดที่เข้ามาอย่างคึกคัก คาดว่าจะเป็นการเข้ามาเล่นเก็งกำไรของนักลงทุน หลังจากที่แบงก์กรุงไทยได้อนุมัติสินเชื่อให้กลุ่มสิงห์เป็นเงินประมาณ 6.6 พันล้านบาท เพื่อเข้าซื้อกิจการธุรกิจโรงแรมที่ประเทศอังกฤษ
ทางเทคนิคหุ้น S มีแนวรับที่ 7.50 บาท ส่วนแนวต้านมองที่ High เดิมที่ 7.85 บาท หากผ่านไปได้จะมีแนวต้านถัดไปที่ 8.50 บาท